GiliGold/VAD_KnessetCorpus huggingface dataset:
יעקב אשר: הוא גם יחליף את העסק שלו בתוכו למשהו אחר שהוא ודאי לא במסלול הירוק.
<קרן גלאון: חשוב לי להדגיש.
<קרן גלאון: רשות הכבאות אינה נותנת רישיון עסק.
יעקב אשר: אתם נותנים לו פספורט.
<קרן גלאון: בסוף רשות הרישוי לא תיתן לו רישיון עסק מכל הסיבות האלה שהוא לא עשה את מה שהוא צריך לעשות.
<קרן גלאון: אנחנו רוצים שלפחות לבטיחות אש הוא יקיים את מה שהוא צריך ויצהיר שהוא מקיים.
<תומר רוזנר: ואם אנחנו יודעים שהוא לא מקיים?
<תומר רוזנר: בכוונה הוא לא מקיים?
<קרן גלאון: הוא מצהיר תצהיר שקרי.
יעקב אשר: אם הרישוי אחר כך לא ייתן לו, יש לו את זה.
<קרן גלאון: לפחות יהיה לו ביד.
יעל גרמן: זה שינוי קונספציה.
<תומר רוזנר: הוא עובד בלי רישיון.
יעקב אשר: בכל מקרה הוא עובד בלי רישיון.
יעקב אשר: אבל אם הם נותנים לו את האישור שלהם, מה זה קשור לרישיון?
<תומר רוזנר: זה בדיוק מה שאמרתי.
<תומר רוזנר: אתה שאלת אותי גם קודם ואני אסביר.
<תומר רוזנר: יש לנו שתי קבוצות עסקים, בעיקרון, אליהן אנחנו מתייחסים, קבוצת עסקים קיימים וקבוצת עסקים חדשים.
<תומר רוזנר: לעסקים קיימים אנחנו מציעים הסדר מעבר שבו הם יוכלו להלבין את העסק שלהם וכולי.
<תומר רוזנר: עסק חדש שעכשיו רוצה לפתוח עסק, אנחנו עכשיו נדבר בעוד עשרים שנים כאשר ההסדר כבר מוטמע, עסק חדש, אנחנו אומרים לו תגיש את התצהיר לפני שאתה פותח את העסק.
<תומר רוזנר: עכשיו הוא הגיש את התצהיר, התצהיר נכנס לתוקף.
<תומר רוזנר: זאת אומרת, יש לו את האישור של רשות הכבאות.
יעקב אשר: מה הוא יכול לעשות עם זה?
<תומר רוזנר: זה לא אומר שהוא לא צריך לקיים את התנאים של משרד הבריאות, של המשרד להגנת הסביבה וצריך לקבל רישיון.
יעקב אשר: מי אמר שהוא צריך?
יעקב אשר: יש לו אישור, יש לו תעודת יושר מכיבוי אש, עכשיו הוא צריך תעודת יושר ממשרד הבריאות?
<תומר רוזנר: אנחנו אומרים שזה שהם לא נתנו לו אישור, שהוא תקוע אתם, לא יפגום באישור שהוא קיבל מרשות הכבאות באמצעות התצהיר שהוא הגיש כי כשהוא הגיש את התצהיר, הוא לא עבד.
<אריאל יוצר: תומר מניח שכל בעלי העסקים הם מה זה מבינים את החוק ואת המטריה בצורה מושלמת ויודעים שכדאי להם להתחיל א' ישר עם נותני האישור שנכנסו לתוך המסלול ההצהרתי.
<תומר רוזנר: תסביר להם.
<אריאל יוצר: איך אני אסביר להם?
<אריאל יוצר: אני אדבר אתם אחד אחד?
<תומר רוזנר: תעשה קמפיין.
<אריאל יוצר: התנאי שלו הוא דרקוני מדי.
<אריאל יוצר: יש לי גם הצעת פשרה.
יעקב אשר: עדיף לך שהוא יהיה במסלול ויתחייב על משהו מסוים.
<תומר רוזנר: אני מסכים שהוא יוכל לעשות את זה.
יעקב אשר: אתה מגביל את זה כאן.
<תומר רוזנר: אני אומר שאם אותו אדם - - -
יעקב אשר: אם אתם מסכימים, למה אנחנו מדברים חצי שעה?
<תומר רוזנר: אני לא חושב שיכולה להיות משמעות אחרת לבן אדם שמפר את החוק.
יעקב אשר: אתה אמר שאם הוא בא עכשיו לכיבוי אש ושם הוא מסדר את הדברים - - -
<תומר רוזנר: אין לי בעיה.
יעקב אשר: ואכן הוא עומד בהם והכול בסדר גמור.
יעקב אשר: אבל הוא עבריין במשהו אחר.
יעקב אשר: בבריאות.
<תומר רוזנר: אם הוא לא פתח את העסק, הוא לא עבריין.
<קרן גלאון: הוא פתח.
<קרן גלאון: הוא עבד יומיים בלי רישיון.
<תומר רוזנר: למה הוא פתח?
<עופר בן אליעזר: אי אפשר לקבל רישיון עסק בלי לפתוח את העסק.
<קרן גלאון: זה בדיוק ההבדל בין התיאוריה למעשה.
<תומר רוזנר: משרד האוצר יודע, וזה משום מה כולם מקיימים, שאסור לפתוח עסק בלי שפותחים תיק במע"מ ובמס הכנסה.
<תומר רוזנר: אני רוצה לראות שמישהו פותח עסק בלי לעשות את זה.
<קרן גלאון: אבל זה ההבדל בין התיאוריה לעולם המעשי.
<אריאל יוצר: הלוואי וזה היה כך.
<אריאל יוצר: אנחנו באמת עושים כאן תיקון משמעותי או מביאים לאישורכם תיקון משמעותי שבעיני עושה צעד מאוד גדול בכיוון הנכון.
<אריאל יוצר: עדיין לצערי יש בעיות בחוק רישוי עסקים.
<אריאל יוצר: אפשר לשאול את השטח.
<אריאל יוצר: רוב העסקים מתחילים לעבוד לצערי בלי רישיון עסק.
<אריאל יוצר: אז אתה אומר בהצעה של תומר שעבדת יומיים בלי רישיון עסק, עברת על החוק.
<תומר רוזנר: מר יוצר, אם אתם רוצים להגיד שאפשר לנהל עסק תקופה מסוימת ללא רישיון, בבקשה.
<תומר רוזנר: תגידו את זה.
<אריאל יוצר: אני לא רוצה להגיד את זה.
<עופר בן אליעזר: בפועל היום עסקים לא מקבלים רישיון עסק ומתחילים לעבוד.
<עופר בן אליעזר: עזוב את העסקים הפשוטים ולך לעסקים קצת יותר מורכבים.
<קריאה: תבוא המדינה ותאמר באומץ שאפשר לנהל עסק ללא רישיון לתקופה של חצי שנה.
<יצחק שמעוני: אני רוצה לדבר על ניהול סיכונים ולא על מה שקורה כאן.
<יצחק שמעוני: יש כאן פספוס קטן.
<יצחק שמעוני: מדובר על ניהול סיכונים ולא מדובר רק על בטיחות בניהול סיכונים.
<יצחק שמעוני: מדובר על כל השיטה בניהול סיכונים.
<יצחק שמעוני: זאת הערה ראשונה שאני רוצה להעיר ולומר למה הכוונה.
<יצחק שמעוני: אנחנו עשינו ניהול סיכונים מאוד שיטתי ומאוד מקצועי.
<יצחק שמעוני: לקחנו עסקים בעלי רמת סיכון נמוכה שאנחנו חושבים שהבן אדם יוכל לקיים אותם.
<יצחק שמעוני: עשינו גם את כל הנושא של שיקולי עלויות שבן אדם יכול לעמוד בהם וכדאי לו לעמוד בהם ביחס למסלול ולאופציה שהוא יכול להיכנס למסלול של עבריין בצורה כזאת או אחרת.
<יצחק שמעוני: יש צורך גם כאן לעשות ניהול סיכונים בכל הוועדה ולא להקשות בצורה של איזשהו דבר מאוד מאוד נוקשה שהוא בלתי עביר ואז בדלת האחורית הכול יחזור אלינו.
<יצחק שמעוני: ניהול הסיכונים הוא רוחבי, הוא לא רק לנקודה שאנחנו עשינו.
<יצחק שמעוני: ניהול הסיכונים צריך להיות כזה שאומר שאנחנו כן נותנים אמון באזרח, אנחנו כן חושבים שברמות הסיכון האלה אנחנו יכולים לחיות עם הנושא של התצהיר הזה, אנחנו נעשה בחינה בעוד שלוש שנים ונראה בעוד שלוש שנים אם הדבר עבד או לא עבד, אם חלילה יש לנו פצועים, יש לנו הרוגים, יש לנו נזקים, אם לא עמדו בתנאי הרישיון.
<יצחק שמעוני: אנחנו צריכים זמן כדי לבחון את זה בניהול סיכונים גם לאחור.
יעקב אשר: כן, אבל אתה לא עונה לי על השאלה שמתעוררת כאן.
יעקב אשר: השאלה היא אחרת.
<יצחק שמעוני: השאלה היא שמגיע בן אדם ורוצה לפתוח עסק.
<יצחק שמעוני: זו נקודה אחת.
<יצחק שמעוני: נותן את התצהיר ופותח את העסק על בסיס תצהיר.
<יצחק שמעוני: אני מדבר על עסק קיים שלא קיים עשרים, שלושים שנים את רישיון העסק שלו – נלך למקרה הקיצוני – והרי בלעדיך או אתך הוא - - -
<קריאה: יש לו שלוש שנים.
<יצחק שמעוני: עדיף שאתה כן תהיה שותף לתהליך הזה.
<יצחק שמעוני: לבוא ולהגיד שנעצור את מה שהיה בעבר.
<קריאה: השאלה היא אחרי שלוש שנים.
<קרן גלאון: גם אחרי חמש שנים.
<קרן גלאון: אנחנו אומרים גם אחרי חמש שנים.
<תומר רוזנר: גברת גלאון, יש לכם מסלול של חוק רישוי עסקים שלא מותנה לא בכך שהוא פתח את העסק ולא בשום דבר?
<תומר רוזנר: תגידו שהוא לא צריך אישור.
<תומר רוזנר: תגידו תנאים.
<תומר רוזנר: הוא לא צריך תצהיר, הוא לא צריך שום דבר, הוא חייב לקיים את התנאים שאתם תגידו.
<קרן גלאון: לאור השיקולים שעשינו, זאת לא החלטה מקצועית.
<גילי צימנד: זה בדיוק מה שהיה צריך לעשות, שיעבירו את כולם לידיעה ובזה זה נגמר.
<גילי צימנד: כל הסיפור הזה הוא מיותר.
<קרן גלאון: קודם כל, יש תפיסה מקצועית.
<גילי צימנד: צריך להעביר אותו בצו רישוי עסקים למעמד של ידיעה.
<קריאה: בשם מי את מדברת?
<קריאה: את כפופה להחלטת הממשלה ואת לא יכולה להגיד את זה, עם כל הכבוד.
<תומר רוזנר: היום החוק קובע מסלול למצבים שהעסקים לא מעניינים אותנו.
<תומר רוזנר: אנחנו נותנים בהם אמון מלא, לא בודקים אותם, לא עושים להם שום דבר, אנחנו אומרים להם שאלה התנאים של רשות הכבאות ואתם צריכים לעמוד בהם.
<תומר רוזנר: אל תבואו אלי, אל תגישו לי תצהיר, אל תעשו שום דבר.
<תומר רוזנר: אלה התנאים.
<גילי צימנד: על מי תהיה האחריות?
<תומר רוזנר: האחריות היא כמו היום.
<תומר רוזנר: היום יש עסקים מה שנקרא פלוס בסוגריים, עסקים לידיעה בלבד.
<תומר רוזנר: אני אומר שעכשיו אנחנו מציעים מסלול ביניים.
<תומר רוזנר: לא מסלול של אישור פוזיטיבי ולא מסלול של ללא אישור.
<תומר רוזנר: במסלול של ללא אישור, אנחנו לא בודקים אם העסק פעל קודם, אם העסק פעל אחר כך.
<תומר רוזנר: במסלול של ללא אישור, אנחנו לא מבקשים אישור.
<תומר רוזנר: אנחנו לא בודקים אם הוא פעל קודם כדין או היום הוא פועל שלא כדין, אנחנו לא בודקים אם הוא הורשע לפי החוק או לא הורשע לפי החוק.
<תומר רוזנר: אם הוא מקיים את התנאים של רשות הכבאות, הוא כאילו עובד כדין.
<תומר רוזנר: לא כאילו.
<תומר רוזנר: הוא עובד כדין.
<תומר רוזנר: עכשיו יש מסלול שהוא המסלול הרגיל היום שזה מסלול שאומרים שאנחנו רוצים מסלול ביניים.
<תומר רוזנר: למה אנחנו רוצים מסלול ביניים?
<תומר רוזנר: כי מצד אחד אנחנו לא מספיק סומכים עליו כדי לא לבדוק אותו בכלל.
<קרן גלאון: הניתוח שמוצג הוא לא ניתוח שלנו.
<קרן גלאון: אני מתנצלת.
<קרן גלאון: זה קודם כל ניתוח מקצועי.
<קרן גלאון: זה לא הניתוח שלנו.
<קרן גלאון: הניתוח המקצועי אומר שיש סיכוני בטיחות אש וחשוב לנו ולעסקים ולציבור שיהיה.
יעקב אשר: אתה אומר שאם הולכים על זה, לכו עד הסוף.
<קרן גלאון: זה לא ניהול סיכונים.
יעקב אשר: ניתן ליעל, אולי היא תסביר לנו.
יעל גרמן: תומר, אתה סיימת?
יעקב אשר: הוא באמצע הדברים.
יעקב אשר: הוא אף פעם לא מסיים.
יעקב אשר: אנחנו גם לא רוצים שהוא יסיים.
יעקב אשר: הוא בסדר.
יעל גרמן: אני מסכימה עם הדברים החכמים שלך.
יעל גרמן: אני רוצה להתחיל מכך שיש כאן שינוי בתפיסת קונספציה שאני מאוד מאוד מברכת עליה.
יעל גרמן: במקום לחשוד בכל אדם שהוא גנב, אנחנו באים ואומרים שקודם כל מאמינים לו.
יעקב אשר: חזקת החפות.
יעל גרמן: חזקת החפות.
יעל גרמן: אם אתה לא תהיה בסדר, אז נראה מה נעשה.
יעל גרמן: השינוי הזה הוא שינוי לא רק תפיסתי אלא הוא גם שינוי בסיפור של כל רפורמת המזון, הרפורמה של הקורנפלקס.
יעל גרמן: היא בדיוק בנויה על הבסיס הזה, על כך שאנחנו באים ומטילים על היבואן את האחריות לקיים את כל החובות והתנאים והתקנות של משרד הבריאות.
יעל גרמן: אם הוא נתפס בדרך – וזה מה שכרגע חסר לי, הסנקציה שחסרה לי בכל הניתוח ובכל מה שאנחנו עושים - - -
יעקב אשר: יש כאן.
יעל גרמן: אם הוא נתפס בדרך, וואלה, וואלה.
יעל גרמן: כמו בארצות הברית.
יעל גרמן: לכן מה שאומר תומר מאוד נראה לי.
יעל גרמן: יכול להיות שבסוף הדרך באמת, בעוד שלוש או חמש שנים, כאשר אנחנו נגיע לכאן לבחון מחדש את זה, יכול להיות שבאמת יהיו עסקים שלא יצטרכו אפילו לתת תצהיר.
יעל גרמן: אבל בינתיים, עד אז, אנחנו לא נעשה קפיצה גדולה.
יעקב אשר: אני חושב שגם בעוד חמש שנים, אני תמיד רוצה שיהיה תצהיר.
יעקב אשר: זה המינימום הדרוש כדי לישון בשקט.
יעל גרמן: עזוב את עוד שלוש או חמש שנים.
יעל גרמן: היום אנחנו מבקשים תצהיר.
<תומר רוזנר: להפך, בלי תצהיר אתה עוד יותר מקל עליהם.
יעקב אשר: אני לא רוצה להקל עליהם יותר מדי.
<תומר רוזנר: אבל זה קיים היום.
<קרן גלאון: על מי לא נקל?
<קרן גלאון: מה ההצעה שלנו?
יעל גרמן: לכן, בוא נשחרר.
יעל גרמן: זה קשה לשחרר אחרי תקופה כל כך ארוכה שאנחנו כל הזמן מחזיקים חזק וכל הזמן עם קונטרול.
יעל גרמן: בואו נשחרר.
יעל גרמן: אני בהחלט מצטרפת לניתוח של ניהול סיכונים, של יצחק שמעוני.
יעל גרמן: בניהול הסיכונים כפי שאני רואה, אני חושבת שהאחוז הקטן שייפול לנו בין הכיסאות, אם הם ייפלו, שווה את האחוז הגדול שלהערכתי מרבית האנשים הם ישרים.
יעקב אשר: ההקלה תהיה בכל מקרה.
יעקב אשר: גם שלוש שנים או חמש שנים.
יעקב אשר: היא תהיה בכל מקרה.
יעקב אשר: השאלה היחידה היא שהם באים ואומרים שלא נערבב אותם עם כל נותני האישור האחרים.
יעקב אשר: כך אני מבין.
יעקב אשר: תסביר להם.
<תומר רוזנר: אני מסביר להם והם יודעים.
<תומר רוזנר: הם פשוט חושבים משהו אחר ממני וזה מותר.
<קריאה: זה די נדיר אבל מותר.
<תומר רוזנר: אדם שרוצה לפתוח עסק יגיש את התצהיר שתדרוש ממנו רשות הכבאות.
<תומר רוזנר: הוא הגיש את התצהיר, התצהיר הזה עומד בתוקפו גם למשך, עכשיו, 28 שנים.
<תומר רוזנר: הוא צריך גם אישור של משרד הבריאות.
<תומר רוזנר: זה שהוא לא קיבל את האישור של משרד הבריאות או שהוא נתקע אתו, זה לא יפגע בתוקף התצהיר.
<תומר רוזנר: אני מדגיש.
<תומר רוזנר: התקיעה שלו עם נותן אישור אחר, אין לה השלכה על התוקף של התצהיר ועל זה שרשות הכבאות לא תצטרך לבוא ולבדוק אותו.
יעקב אשר: אבל הוא פועל בלי רישיון.
<תומר רוזנר: הוא כבר הגיש את התצהיר.
<תומר רוזנר: הוא כבר בתוך המסלול.
<תומר רוזנר: הוא לא צריך עכשיו להגיש עוד פעם את התצהיר.
יעקב אשר: אבל אם הוא משנה משהו, הוא רוצה לחדש את זה?
<תומר רוזנר: היכן תהיה לו בעיה.
<תומר רוזנר: תהיה לו בעיה אם משרד הבריאות או נותן אישור אחר יגיד לו שהוא מסרב לו, הוא לא נותן לו אישור כי אתה נמצא במקום מסוכן, כי אתה על באר מים, כי אתה לא יודע מה, אבל הוא ממשיך לעבוד ואז הוא כבר עבריין.
<אריאל יוצר: לא רק זה.
<אריאל יוצר: רוב העסקים לצערי מתחילים ביו הראשון , ביומיים הראשונים בלי רישיון עסק.
יעקב אשר: לפעמים לא מתחילים אלא זה קורה בהמשך.
<עופר בן אליעזר: יותר מזה.
<עופר בן אליעזר: משרד ממשלתי מבקש קודם כל שהעסק ייפתח ואז מציג לו דרישות.
<תומר רוזנר: מר יוצר, תגיד באומץ שמותר לפי הדין לקיים עסק שבוע, חודש, חצי שנה, שנה ללא רישיון.
<אריאל יוצר: זה לא מה שאמרנו.
יעקב אשר: תאכפו את החוק.
יעקב אשר: לשם מה לקשור בין הדברים?
יעקב אשר: זאת אחת הפעמים היחידות שאני חולק על היועץ המשפטי.
יעל גרמן: לא שמעתי עד הסוף את כל הרעיון של תומר.
יעל גרמן: אתה סיימת את הדברים?
<תומר רוזנר: אדוני היושב ראש, אני מציע שנעבור להקראת הסעיפים.
<תומר רוזנר: אומר נציג משרד האוצר שהוא מכיר פרקטיקה רחבה שזה לא קורה ואני אומר לממשלה שאם הפרקטיקה הזאת נראית לה ראויה, שפותחים עסקים - - -
<קריאה: זה לא הרעיון וזה גם לא מה שאמרנו.
<תומר רוזנר: אם הממשלה חושבת שאפשר לנהל עסק ללא רישיון תקופה פלונית, שתגיד.
יעקב אשר: אף אחד לא אומר את זה.
<קריאה: תומר, בלי האמירה שלך, שלושים אחוזים עובדים שנים בלי רישיון.
יעקב אשר: הוא מגיש תצהיר לכיבוי אש ולא לבית המשפט.
יעקב אשר: הוא גם לא משקר שם.
<לירון אדלר מינקה: המהלך של רישיון עסק הוא שבן אדם לפני שהוא פותח את העסק, צריך לקבל באופן עקרוני לפי הוראות החוק אישור מכל הגורמים.
<תומר רוזנר: ורישיון.
<לירון אדלר מינקה: ורישיון.
<לירון אדלר מינקה: אז הוא אמור להתחיל לפתוח את העסק.
יעל גרמן: וזה לא קורה במציאות.
<לירון אדלר מינקה: זה מה שהחוק אומר.
יעקב אשר: אתם נותנים שלוש שנים או חמש שנים של הסדרה וכולם יחזרו בתשובה.
יעקב אשר: אם יהיו כאלה שלא יחזרו בתשובה או כאלה שנפלו בין הכיסאות.
<לירון אדלר מינקה: אנחנו לא מדברים על זה.
<לירון אדלר מינקה: אנחנו מדברים על עסקים חדשים.
<לירון אדלר מינקה: עסקים חדשים שאנחנו רוצים לומר להם שהם צריכים לפעול, המסר מכאן אמור להיות שהם אמורים לפעול לפי החוק, אנחנו יוצרים כאן הסדר מקל בחוק, והסדר מקל בחוק אמור להיות לאנשים שעובדים לפי החוק.
<לירון אדלר מינקה: לכן העמדה שלנו כייעוץ משפטי הייתה שהגשת תצהיר אפשרית לגבי עסק חדש למי שלא עובד עדיין בלי רישיון.
<לירון אדלר מינקה: אתה עסק חדש, ביום הגשת הבקשה תגיש את התצהיר, תלך לכל נותני האישורים.
<קריאה: אפשר לסגור את הרעיון.
יעקב אשר: איך הם יבדקו את זה?
יעקב אשר: אתה עושה משהו, בזמן שפושקין מת, בוא נעשה עוד משהו על הדרך.
<תומר רוזנר: אם אומרים אנשי המקצוע, ואני סומך עליהם מאוד, שהחוק הוא גזרה שהציבור לא יכול לעמוד בה.
<קריאה: זאת לא האמירה.
<אביטל שטרנברג: משרד המשפטים.
<אביטל שטרנברג: אני רוצה להבהיר.
<אביטל שטרנברג: אנחנו יצרנו כאן איזשהו ייחוד למסלול של כבאות.
<תומר רוזנר: אנחנו יצרנו כאן מסלול שיחול על כל נותני האישור.
<אביטל שטרנברג: זה רעיון שלכם ולהם יש רעיון אחר.
<אביטל שטרנברג: אנחנו מבקשים להציג בפני הוועדה.
<תומר רוזנר: אני מדבר על המסלול כולו.
<אביטל שטרנברג: יש כאן מסלול מקוצר.
<אביטל שטרנברג: דנו בו עכשיו הרבה זמן.
<תומר רוזנר: שיחול על כל נותני האישור.
<תומר רוזנר: זאת לא הצעת הממשלה.
<אביטל שטרנברג: זאת עמדת הממשלה.
<תומר רוזנר: אני לא רואה.
<תומר רוזנר: אני רואה בהסכמה, כל אחד מנותני האישור.
<אביטל שטרנברג: אתה יכול לשאול את כולנו.
<אביטל שטרנברג: זאת החלטת הממשלה.
יעל גרמן: אבל זה לא הנוסח.
יעקב אשר: הוא אומר לך שהנוסח סותר.
<אביטל שטרנברג: אני רוצה לבנות טיעון.
<אביטל שטרנברג: תרשו לי בבקשה לדבר.
<תומר רוזנר: הממשלה אומרת שזה רק לכבאות?
<אביטל שטרנברג: עיקרו של המסלול הוא באמת בהסדר הכבאות.
<אביטל שטרנברג: ברישוי עסקים, כמו שכולכם יודעים, יש כמה וכמה נותני אישור.
<אביטל שטרנברג: אנחנו רוצים שלעניין נותן האישור ששמו כבאות תהיה דרישה אחת שהיא החרגה, מי לא יוכל לגשת אצל רשות הכבאות למסלול המזורז.
<אביטל שטרנברג: אצל כל שאר נותני האישור, יהיו ארבעת החריגים שהוועדה ביקשה.
<אביטל שטרנברג: זה כל ההבדל.
<אביטל שטרנברג: זה ניהול הסיכונים שלהם, זה מקובל עלינו.
<אביטל שטרנברג: עדיין אצל נותני אישור אחרים, אם פעלת שלא כדין, אתה לא תקבל בסופו של דבר רישיון אבל עדיין נהיה שקטים שמבחינת כבאות וניהול סיכונים, הבן אדם מתיישר.
<אביטל שטרנברג: אני חושבת שאנחנו בניסיון לשאוף למצוין, אנחנו מפספסים.
<תומר רוזנר: יש אדם שהוגש נגדו כתב אישום על כך שהוא מנהל עסק שלא כדין.
<אביטל שטרנברג: מבריאות הוא לא יקבל.
<תומר רוזנר: יש נגדו כתב אישום והפרקליטות חושבת שהוא עבריין.
<אביטל שטרנברג: נכון.
<תומר רוזנר: זה בן אדם שלא ניתן לתת בו אמון.
<תומר רוזנר: לכן הוא עדיין יוכל להגיש תצהיר ולהגיד תאמינו לי, הכול בסדר.
<תומר רוזנר: רק בכבאות.
<אביטל שטרנברג: תשמע, מה שאנחנו עושים, זה כך.
<אביטל שטרנברג: הוא יועמד לדין.
<אביטל שטרנברג: יחד עם זאת אנחנו לפחות נדע שאם הבן אדם הוא עבריין מועד שממשיך לפעול וכן הלאה, לפחות מבחינת כבאות, מבחינת ניהול הסיכונים שלהם, זה כנראה בן אדם שלא מהווה סיכון כבאי אבל עדיין כל שאר האמצעים יעמדו לרשותנו.
<אביטל שטרנברג: אנחנו לא משנים את הכללים.
<אביטל שטרנברג: אנחנו לא מאפשרים לאנשים לפעול שלא כדין.
<אביטל שטרנברג: זאת המשמעות.
<תומר רוזנר: אני לא שמעתי תקדים לזה בכל הסדרי מפרי האמון שהממשלה הציעה במסגרת חוק המזון, במסגרת פקודת היבוא והיצוא ובמסגרות אחרות.
<תומר רוזנר: גם במסגרת ההסדר של ההיתר המזורז שהממשלה הציעה אותו בחוק הזה שחל הן על שירותי הכבאות והן על נותני האישור האחרים.
יעקב אשר: אשאל אותך שאלה אחרת.
יעקב אשר: ברגע שהכבאות החליטה בצעד אמיץ, כמו שקראנו לזה קודם, להגדיר משהו שהוא כמעט נטול סיכונים, הם לוקחים את הסיכון המקצועי על עצמם ובעצם אומרים שהמקום הזה מבחינת אש הוא לא קשור.
יעקב אשר: למה אתה לא מבקש מאותו בן אדם שיביא לך עכשיו אישורים מכל משרדי הממשלה, שהוא גם לא קשור לירושלים והתפוצות, שהוא גם לא קשור למשרד אחר?
יעקב אשר: אתה רוצה לשלול כאן משהו.
<תומר רוזנר: לא רוצה לשלול כלום.
יעקב אשר: ברגע שאתה מכניס אותו לתוך הלופ של שלל האישורים האחרים, מעבר לכאב הראש שאתה גורם להם, שזה היה האינסנטיב שלהם להיכנס לעניין הזה עם עוד כמה דברים אחרים, אבל אתה קושר דבר שאינו במינו.
יעקב אשר: אם יש את הדברים הבסיסיים של המטף שצריכים לעבוד וזה עובד, תן לשאר התחנות, לגלגלי הצדק, לטחון אבל לא הם יהיו האיש שלוקח את האדם והופך אותו.
יעל גרמן: מה תהיה הסנקציה כאשר אתה תגלה שאדם שנתן תצהיר לא עמד בתצהיר?
<קריאה: שלילת רישיון.
יעקב אשר: לא רק זה.
יעקב אשר: לדעתי גם עוד דבר.
יעקב אשר: דיברו גם על זה.
יעקב אשר: הוא לא יוכל להיכנס שוב למסלול הירוק ואני מסכים עם זה.
<קרן גלאון: חמש שנים הוא לא יוכל ליהנות.
יעקב אשר: חמש שנים הוא לא יוכל להיות במסלול הזה שוב.
<קרן גלאון: ויבוטל לו הרישיון.
יעקב אשר: מצדי, תן לי קנס כספי.
<קריאה: והוא עבר עבירה פלילית לפי חוק העונשין.
<תומר רוזנר: אם אנחנו יודעים שהוא עבריין, אז - - -
יעקב אשר: זו עבירה פלילית על פי חוק העונשין.
יעקב אשר: מה אתה רוצה, שיתלו אותו?
<אתומר רוזנר: הוא עבריין, שיגיש כמו עסק רגיל.
יעל גרמן: שלא יהיה במסלול המיוחד.
<קריאה: זה גם עניין של מסר של החוק.
<אביטל שטרנברג: המסר קיים לגבי שאר נותני האישור.
יעקב אשר: הוא ממילא יגיש רישיון עסק רגיל כי ברגע שהוא לא במסלול, הוא צריך לעשות זאת.
יעקב אשר: סנקציה זה סיפור אחר.
<תומר רוזנר: אני מתקשר להסביר מה אני אומר.
<תומר רוזנר: אין קשר בין המסלול של זה לבין נותני האישור האחרים.
<תומר רוזנר: שוב, אני מסביר.
<תומר רוזנר: אם הוא יגיש את התצהיר לפני שהוא פותח את העסק וכפי שהממשלה מתעקשת שאי אפשר להתחיל לנהל עסק ללא רישיון, אסור לנהל עסק ללא רישיון, הממשלה מתעקשת לא לתקן את החוק.
<תומר רוזנר: אם הממשלה חושבת שאפשר לנהל עסק ללא רישיון, שתגיד.
<תומר רוזנר: אני חושב שאם זו גזרה שהציבור לא יכול לעמוד בה - - -
יעקב אשר: אבל זאת לא הצהרה שמותר.
<תומר רוזנר: תגיד שרשאי אדם לנהל עסק תקופה פלונית, גם כשאין לו רישיון, ובלבד שהוא פועל בשקידה ראויה לקבל את הרישיון.
יעל גרמן: יש את זה.
יעל גרמן: זה קיים היום, לא בחוק אלא בפועל.
יעל גרמן: חצי שנה ראשונה.
יעקב אשר: חברים, אנחנו נצטרך לקבל החלטה.
יעקב אשר: נקריא ונכריע תוך כדי תנועה.
יעקב אשר: משפט אחרון ממש.
<קרן גלאון: גם המשרד לביטחון פנים, רשות הכבאות, אנחנו לא חושבים שאנשים צריכים להתנהל במדינה הזאת בלי רישיון עסק.
<קרן גלאון: זאת לא המטרה.
<קרן גלאון: אנחנו אומרים שהעובדה שאדם מתנהל בלי רישיון עסק, לא חוסמת אותו לעולמי עולמים מלקבל רישיון, רק אומרים שתבואו לבקר אצלו, תפקחו ותשקיעו משאבים והוא ישלם כסף וכן הלאה וכן הלאה.
<קרן גלאון: אנחנו אומרים, בהתייחס למצב היום, אנחנו רוצים שבאותם עסקים בסיכון נמוך, אנחנו והוא נסתפק בתצהיר בפני עורך דין.
<קרן גלאון: זה לא אומר שהוא מקבל עכשיו רישיון עסק, יש לו עוד נותני אישור.
<קרן גלאון: אל תכניסו עכשיו בדלת האחורית שלושים אחוזים חריגים שפשוט יגמרו את המסלול הזה.
<קרן גלאון: אנחנו רוצים לעשות מסלול טוב, תנו לנו לצאת אתו לדרך ונבחן אותו לאחר כמה שנים.
<עופר בן אליעזר: אני אגיד לכם משהו.
<עופר בן אליעזר: נראה לי שיש איזה נתק בין מה שמדברים כאן לבין מה שקורה בשטח.
<עופר בן אליעזר: אני חושב שמה שכבאות מציעים כאן, הוא רעיון מעולה.
<עופר בן אליעזר: תומר, אתה צודק.
<עופר בן אליעזר: אני אזהר במילותיי.
<עופר בן אליעזר: הרבה מאוד עסקים מתחילים לעבוד בלי רישיון כי אין להם ברירה, כי כדי לבדוק אותם צריכים שהם יעבדו.
<עופר בן אליעזר: הם לא יכולים לקבל שום דבר בלי להתחיל לעבוד.
<עופר בן אליעזר: חבר'ה, אל תספרו כאן סיפורים.
<עופר בן אליעזר: מי שחושב שמאה אחוזים מהעסקים עובדים עם רישיון, לא.
<עופר בן אליעזר: לכן אני חושב שלעשות מסלול מהיר באומץ, ההחלטה באומץ של הכבאות צריכה לשמש מודל ודוגמה לשאר נותני השירותים.
יעקב אשר: נעבור להקראה.
<לירון אדלר מינקה: תיקון חוק רישוי עסקים, סעיף 11 פסקה (2).
<לירון אדלר מינקה: בסעיף 6א(א) בכותרת השוליים, בסופה יבוא "ואישור על יסוד תצהיר".
<לירון אדלר מינקה: אחרי סעיף קטן (א) יבוא: "(א1) (1) על אף האמור בסעיף 6, רשאי שר הפנים – כתוב בהסכמת כל אחד מהשרים וזה צריך להיות בהסכמת שר – שקביעתו כעסק טעון רישוי נעשתה בהתייעצות עמו לקבוע בצו סוגי עסקים טעוני רישוי אשר רשות הרישוי תראה אותם מאושרים על ידי נותן האישור שיפורט בצו, על יסוד תצהיר – אנחנו נוסיף כאן מאומת כדין – שהגיש בעל העסק לרשות הרישוי ואשר לפיו העסק עומד באחד מאלה: בתנאי המפרט האחיד של אותו נותן אישור.
<לירון אדלר מינקה: אם לא פורסם מפרט אחיד, בתנאים שהתנה אותו נותן אישור לגבי סוגי עסקים לפי החוק ואשר פורסמו באתר האינטרנט של נותן האישור.
<לירון אדלר מינקה: ואולם בצו כאמור לא ייקבעו סוגי עסקים שרישויים על יסוד תצהיר כאמור עלול לפגוע בהשגת המטרות המפורטות בסעיף 1(א) לחוק.
<לירון אדלר מינקה: (1)(א) אין בהוראות סעיף קטן זה כדי לגרוע מהאפשרות להגיש לגבי עסק הכלול בצו כאמור בקשה לקבלת רישיון או היתר זמני לפי חוק זה שלא על יסוד תצהיר, אם לא ניתן להגיש לגבי אותו עסק בקשה על יסוד תצהיר לפי הוראות חוק זה.
<קרן גלאון: צריך להוסיף שהתצהיר עצמו יפורסם באתר האינטרנט.
<לירון אדלר מינקה: (1)(ב) תצהיר לפי סעיף קטן זה יוגש לרשות הרישוי בנוסח שיפרסם נותן האישור באתר האינטרנט שלו.
<לירון אדלר מינקה: המבקש רשאי לציין בתצהירו כי בכל הנוגע לעניין פלוני שאינו בתחום מומחיותו, תצהירו ניתן בהתאם לאישור שקיבל מאיש מקצוע ובלבד שיצרף לתצהירו אישור זה.
<לירון אדלר מינקה: (2) על בקשה לרישיון ולהיתר זמני ולרישיון או היתר זמני שניתנו על יסוד תצהיר לפי סעיף קטן זה, יחולו הוראות סעיף 6(א)(2) בסעיפים 7(ב)(1ה) ו-7ג(ד)(1) בשינויים המחויבים ובשינוי זה במקום האמור בסעיף 6(א)(2) ו-6(א)(3), יקראו: הוגש נגד העסק או המבקש כתב אישום בגין עבירה לפי חוק זה.
<לירון אדלר מינקה: אלה הסעיפים שקובעים את הסייגים.
<לירון אדלר מינקה: בסעיף קטן (ב), במקום בסעיף קטן (א) יבוא "בסעיפים קטנים (א) ו-(א1)".
<לירון אדלר מינקה: (2)(א) בסעיף 7ג(ד1)(1), אחרי המלים "ולעניין היתר מזורז" יבוא "אשר רשות הרישוי נותן האישור סברו כי מפאת מהותה, חומרתה או נסיבותיה של ההפרה יש לבטל את ההיתר המזורז".
<לירון אדלר מינקה: 11א.
<לירון אדלר מינקה: הוראת מעבר בשלוש השנים שמיום התחילה, הוראות פסקה (1) שבסעיף 6א(2א) לחוק רישוי עסקים לעניין הגשת בקשה לרישיון ולהיתר זמני על יסוד תצהיר לא יחולו.
<לירון אדלר מינקה: הוראות פסקה (4) שבסעיף 6א(2א) לחוק רישוי עסקים לעניין הגשת בקשה לרישיון או להיתר זמני על יסוד תצהיר יחולו רק על הרשעה בשל עיסוק ללא רישיון או היתר זמני בעסק טעון רישוי.
<לירון אדלר מינקה: הסייגים עליהם יש מחלוקת, מופיעים בסעיף 6(א)(2) לחוק רישוי עסקים.
<קרן גלאון: יש לנו גם על (1ב).
יעל גרמן: נשמע את ההערות להקראה.
<קרן גלאון: ברשותכם, אני אתחיל.
<קרן גלאון: בסעיף (1ב) יש תוספת שהוסיף הייעוץ המשפטי של הוועדה שאנחנו חושבים שהיא עלולה לפגוע במצב הקיים.
<קרן גלאון: במצב הקיים יש מפרטים אחידים.
יעל גרמן: מה התוספת?
<קרן גלאון: התוספת אומרת שהוא יכול לציין בתצהירו כי בכל הנוגע לעניין פלוני - - -
יעל גרמן: המבקש רשאי לציין בתצהירו?
<קרן גלאון: בכל הנוגע לעניין פלוני שאינו בתחום מומחיותו.
<קרן גלאון: התצהיר ניתן בהתאם לאישור שקיבל מאיש מקצוע.
<קרן גלאון: היום אין הסדרה של מקצוע.
<קרן גלאון: מי זה איש המקצוע שיכול לבחור בו?
<קרן גלאון: (היו"ר יעל גרמן)
יעל גרמן: יש מומחה אש.
יעל גרמן: יש מומחה בריאות.
<קרן גלאון: כן, אבל אין הסדרה.
<קרן גלאון: אני מדברת על הכבאות.
<קרן גלאון: יש לדוגמה מפרט אחיד שאומר שהוא מפנה לתקן, לדוגמה מטף, הוא חייב אישור של בודק לפי התקן.
<קרן גלאון: אנחנו חוששים שכאשר כותבים איש מקצוע, זה עלול להתגבר על ההתניות שבמפרט האחיד, שם מגדירים בדיוק מי חייב.
יעל גרמן: כאילו חוות דעת לקולה שיכולה להתגבר.
יעל גרמן: ובלבד שאינה סותרת.
<תומר רוזנר: נכון, בלי לגרוע מהוראות המפרט האחיד.
<קריאה: המפרט האחיד או ההוראות באתר האינטרנט.
<תומר רוזנר: או התנאים שקבע.
<אביטל שטרנברג: בלי לגרוע מדרישות האישור שבמפרט האחיד.
יעל גרמן: נסחו את זה כך שיהיה ברור.
<תומר רוזנר: הכוונה ברורה.
<אביעד נימקובסקי: לעניין סעיף 2(1א)(2).
<אביעד נימקובסקי: עמדת הממשלה היא שהסעיף צריך להיות כדלהלן.
יעל גרמן: אני רוצה לדעת על מה אתה מדבר.
<אביעד נימקובסקי: הסעיף שמתחיל ב"על בקשה לרישיון או להיתר", הספרה 2 באה אחרי (1ב).
<אביעד נימקובסקי: בעמוד השני.
<שחר פרלמוטר: אשמח להעיר.
<שחר פרלמוטר: לגבי התצהיר עצמו.
<שחר פרלמוטר: היום התצהיר מתייחס לכך שמתקיימים בו התנאים וכן התחייבות, כמו שתומר ציין, לכך שהוא יעמוד בתנאים, בין אם הם חלק מהמפרט האחיד ובין אם הם באתר האינטרנט.
<שחר פרלמוטר: אנחנו מבקשים להוסיף שהתצהיר יתייחס גם לכך שלא מתקיימים בו הסייגים החלים על ההסדר הזה.
<שחר פרלמוטר: אנחנו מדברים כאן על אישור עצמו והוא אכן לקח אחריות והוא יחתום על כך שלא חלים עליו הסייגים המונעים את זה.
<תומר רוזנר: אני חושב שההערה היא במקומה.
<תומר רוזנר: אני חושב שזה אפילו חשוב שזה יהיה.
<קריאה: זה עושה סימטריה.
<תומר רוזנר: תהיה סימטריה.
<תומר רוזנר: (היו"ר יעקב אשר)
<שחר פרלמוטר: הדבר השני עליו דיברתי גם לפני הדיון.
<שחר פרלמוטר: לעניין מיקום ההסדר.
<שחר פרלמוטר: זה נשמע טכני.
<שחר פרלמוטר: היום התיקון המוצע הוא לסעיף אש.
<שחר פרלמוטר: התיקון המוצע על ידינו היה על סעיף 6.
<שחר פרלמוטר: סעיף 6 נוגע לאישור.
<שחר פרלמוטר: כמו שציינתי בהתחלה, כל ההסדר הזה מבחינתנו הוא תחליף לאופן שבו הכבאות או כל משרד אחר ייתן את האישור.
<שחר פרלמוטר: זה לא משנה את מעמד המשרד, הוא נותן אישור לכל דבר ועניין וכל ההסדר הזה רק נוגע לאופן שבו הוא נותן את האישור.